**NÁVRH**

**VŠ E O B E C N E    Z Á V Ä Z N É    N A R I A D E N I E**

**Č. 2/2023**

**o určení miesta a času zápisu dieťaťa na plnenie povinnej školskej dochádzky v základnej škole v zriaďovateľskej pôsobnosti Obce Vaďovce.**

**Obecné zastupiteľstvo vo Vaďovciach v súlade s ustanovením § 6 ods. 1 a ustanovením § 11 ods. 4 písm. g - zákona č. 369/1990 Zb. o obecnom zriadení v znení neskorších predpisov a na základe ustanovenia § 20 ods. 2 a 3 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov vydáva toto všeobecne záväzné nariadenie:**

**Čl. 1**

**Úvodné ustanovenie**

1. Povinná školská dochádzka sa plní v základných školách a nikoho nemožno oslobodiť od  plnenia povinnej školskej dochádzky. Povinná školská dochádzka začína začiatkom školského roka, ktorý nasleduje po dni, keď dieťa dovŕši šiesty rok veku a dosiahne školskú spôsobilosť, ak školský zákon neustanovuje inak.
2. Zákonný zástupca dieťaťa je povinný prihlásiť dieťa na plnenie povinnej školskej dochádzky v základnej škole (ďalej len „zápis“). Zákonným zástupcom sa rozumie osoba, ktorá podľa príslušných zákonov zastupuje v plnom rozsahu záujmy neplnoletých alebo toho, kto je zbavený spôsobilosti k právnym úkonom.

**Čl. 2**.

**Určenie miesta a času zápisu**

1. Zápis dieťaťa na plnenie povinnej školskej dochádzky v základnej škole v zriaďovateľskej pôsobnosti Obce Vaďovce sa koná od 1. apríla do 30. apríla, ktorý predchádza začiatku školského roka, v ktorom má dieťa plniť povinnú školskú  dochádzku.
2. Čas zápisu na príslušný školský rok podľa čl. 2 ods. 1 tohto VZN v hodinovom rozpätí Obec Vaďovce určuje od 13.00 hod. do 17.00 hod.
3. Zápis sa koná v budove Základnej školy Vaďovce. Riaditeľka základnej školy obvyklým spôsobom zverejní miesto, čas a ďalšie podrobnosti zápisu detí do 1. ročníka najneskôr 15 dní pred termínom zápisu.

**Čl. 3**

**Povinnosti zákonného zástupcu**

1. Zákonný zástupca dieťaťa je povinný prihlásiť dieťa na plnenie povinnej školskej dochádzky v základnej škole. Zákonný zástupca môže zapísať dieťa iba na jednu školu.
2. Po dohode školy so zákonným zástupcom dieťaťa je zápis možné vykonať aj v náhradnom termíne v súlade s § 20 ods. 2 školského zákona.
3. Zákonný zástupca je povinný pri zápise uviesť osobné údaje v súlade s §157 ods. 3 školského zákona.

**Čl. 4**

**Spoločné a záverečné ustanovenie**

1. Zmeny a doplnky tohto Všeobecne záväzného nariadenia schvaľuje Obecné zastupiteľstvo Vaďovce.
2. Na tomto všeobecne záväznom nariadení sa uznieslo Obecné zastupiteľstvo Vaďovce dňa ............................ uznesením č. ......................
3. Toto všeobecne záväzné nariadenie nadobúda účinnosť dňa ................................

Návrh VZN vyvesený: 29.05.2023

Vyvesené: 29.05.2023

Zvesené:

                                                                                  Alžbeta Tuková

                                                                                          starostka obce Vaďovce